钦定古今图书集成/明伦汇编/官常典/第758卷 > 张洪储
## 钦定古今图书集成/明伦汇编/官常典/第758卷 > 张洪储

按《德安府志》：“洪储，字仰源，应城人。天启恩选，甲子北
雍选举，初除登封教谕，复擢四川简州刺史。时奢寇
残蹂，洪储问民疾苦，与之休息，民歌再造，立祠祀之。
癸未秦楚贼乱，蜀举洪储监纪蜀军。甲申，献贼陷成
都，洪储入蜀藩，向北而缢。人悯其忠烈，敛于蜀藩梨
花园。其子应芳拔贡，未仕。”